b'\n_START_ARTICLE_\nMirko Birsa\n_START_SECTION_\n\xc5\xbdivljenje in delo\n_START_PARAGRAPH_\nMaturiral je leta 1943 v Ljubljani. \xc5\xa0tudij medicine je za\xc4\x8del v Pragi nadaljeval pa v Zagrebu, kjer je 1951 tudi diplomiral. Specialisti\xc4\x8dni izpit iz interne medicine je opravil 1958 v Ljubljani. V letih 1952-1953 je slu\xc5\xbeboval v Bosni, nato v Mariboru. Leta 1962 je pou\xc4\x8deval interno medicino in nalezljive bolezni na Vi\xc5\xa1ji stomatolo\xc5\xa1ki \xc5\xa1oli, isto\xc4\x8dasno pa u\xc4\x8dil \xc5\xa1e na \xc5\xa0oli za medicinske sestre v Mariboru. Po kon\xc4\x8danem \xc5\xa1tudiju je bil aktiven tudi v dru\xc5\xbebeno-politi\xc4\x8dnem \xc5\xbeivljenju; bil je poslanec dru\xc5\xbebenopoliti\xc4\x8dnega zbora skup\xc5\xa1\xc4\x8dine SRS (1963-1964). Napisal je ve\xc4\x8d razprav, knjig in priro\xc4\x8dnikov. Njegova bibliografija obsega 12 zapisov._NEWLINE_Po okupaciji Jugoslavije je bil leta 1941 zaradi sodelovanja v akcijah proti okupatorju v Mariboru zaprt. \xc5\xa0e istega leta se je dru\xc5\xbeina preselila v Ljubljano. Tu ga je fa\xc5\xa1isti\xc4\x8dna policija 1942 aretirala in poslala v internacijo v Treviso in Padovo. Po kapitulaciji Italije se je vrnil v Ljubljano, kjer ga je gestapo maja 1944 ponovno aretiral in poslal v Koncentracijsko tabori\xc5\xa1\xc4\x8de Dachau, od tam pa v Lietmertz. Za svoje delo je prejel dve odlikovanji.'